Lucy Shuker

**Lucy Jessica Shuker** BEM (born 28 May 1980) be British wheelchair tennis player wey currently be de highest ranked woman insyd de sport for Britain insyd. Previous singles den doubles National Champion, na Shuker represent Great Britain for four successive Paralympic Games, twice she win bronze medal insyd de women's doubles den she be former world doubles champion den World Team Cup silver medallist amongst number of oda national den international successes.

Insyd 2008, she compete insyd de singles den doubles events for de first time insyd Wheelchair tennis for de Beijing Paralympics.

Shuker make history for de London 2012 Paralympics alongsyd fellow Briton Jordanne Whiley wen de pair cam turn de first women make dem win medal give Great Britain insyd wheelchair tennis, dey cam from match point down make dem secure bronze insyd de women's doubles event.

Shuker den Whiley retain dema bronze medal status insyd de women's wheelchair doubles for de 2016 Paralympic Games insyd Rio.

## Early life

Na dem born Shuker insyd Doha, Qatar, buh she grow up insyd Fleet, Hampshire. She cam from badminton-playing family wey she start dey play badminton for early age before she go on make she represent Hampshire County for national competitions, alongsyd ein bro Matthew Shuker, wey hold career high world ranking of no.43 insyd men's singles. Shuker sanso get love of horse riding til she get motorbike accident for de age of 21 wich lef am paralysed from de T4 vertebra.

## Tennis career

Shuker start dey play wheelchair tennis insyd 2002, less dan 12 months after ein life-changing motorbike accident. Na dem introduce am to de sport by former Quad World No.#1 Pete 'Quadfather' Norfolk during de process of she dey buy ein first wheelchair.

Insyd 2013, Shuker cam turn de first British wheelchair tennis player make she compete for all four major Tennis Grand Slams insyd de same year wen na she compete for de US Open insyd New York, de same year dat she obtain ein highest singles ranking to date of world no.5.

Insyd 2016, Shuker win ein first Doubles Masters title, wey she partner Diede de Groot to de title.

Insyd 2018, she make return to Grand Slam final wen she partner Sabine Ellerbrock make dem reach de Wimbledon doubles final, den insyd 2021 she sanso reach de Australian Open doubles final plus South African partner Kgothatso Montjane. Insyd January 2019, Shuker den Montjane reach de semi-finals of de women's wheelchair doubles for de Australian Open, buh na dem defeat dem by second seeds Marjolein Buis den Sabine Ellerbrock.

Insyd June 2021, na she den Jordanne Whiley be among six tennis players dem name make dem represent de UK for de 2020 Paralympics dem postpone insyd Tokyo.

Na dem award Shuker de British Empire Medal (BEM) insyd de 2023 Birthday Honours for services to sport.

For 19 July 2024, na dem select Shuker for ein fifth Paralympics wen na dem name am insyd de Great Britain team for de Paris edition later dat year.

## Ein life matter

Shuker graduate plus BSc Hons insyd de science den management of exercise den health from de University of Surrey insyd 2001.

Insyd 2011, na dem name am de Vitalise Woman of Achievement, wey she collect de award from disability charity Vitalise insyd recognition of ein achievements insyd de world of disabled sport.

For 8 November 2017, na dem award Shuker honorary doctorate of arts from Bournemouth University.

## References


## External links
Wikimedia Commons get media wey relate to ******.

* Lucy Shuker at de International Tennis Federation 
* Lucy Shuker at de International Paralympic Committee 
* Lucy Shuker at de British Paralympic Association 
* Lucy Shuker at Wimbledon